Del 30 de juny al 30 de novembre de 2020
Per sol·licitar el préstec a l'Institut Català de Finances (ICF):
La documentació que cal adjuntar, sense perjudici que des de l'ICF es requereixi tota aquella que consideri necessària, és la següent:
Un cop presentada aquesta documentació, l'ICF emplaçarà al promotor per que sol·liciti a l'AHC la qualificació provisional dels habitatges o allotjaments i l'ajut corresponent, advertint-lo que aquest requisit és indispensable per procedir a l'anàlisi de la sol·licitud.
Podeu veure les condicions i fer la sol·licitud al web de l' ICF
Per sol·licitar la qualificació provisional:
Són susceptibles d'accedir als ajuts les promocions d'habitatges i allotjaments següents:
Els habitatges i els allotjaments dotacionals s'han de qualificar amb protecció oficial, destinats a lloguer o cessió d'ús en règim general, durant un termini mínim de vint-i-cinc anys.
L'adquisició del sòl on es construeixi la promoció d'habitatges o allotjaments i els locals de la promoció no s'inclouen entre les actuacions objecte dels ajuts.
Els aparcaments i els trasters vinculats, s'inclouen sempre que la seva construcció sigui imposada pel planejament urbanístic i amb les limitacions de preu previstes en les bases.
El procediment de concessió d'aquests ajuts és el de concurrència no competitiva i les sol·licituds es resoldran per ordre d'entrada al Registre i fins exhaurir el pressupost.
Els ajuts consisteixen en una bonificació d'interessos d'un préstec concedit per l' Institut Català de Finances (ICF), per a projectes de promoció d'habitatges amb protecció oficial o allotjaments dotacionals.
Prèviament a la formalització del préstec amb l'ICF, l'Agència de l'Habitatge de Catalunya (AHC) ha d'emetre un informe respecte de l'elegibilitat del projecte.
En el cas de projectes d'allotjaments dotacionals s'ha de subscriure un conveni entre el promotor, l'Agència de l'Habitatge de Catalunya i l'ajuntament corresponent on es concerti les condicions d'accés el règim d'us, la durada dels contractes i els criteris, sistema i control de l'adjudicació dels allotjaments.
Poden ser beneficiaris dels ajuts els promotors d'habitatge públics o privats, amb seu social i operativa a Catalunya.
Requisits per gaudir dels ajuts
Tots els que consten a la base 4 de les bases reguladores (Resolució TES/992/2020).
Els requisits s'acrediten mitjançant la declaració responsable que inclou el formulari de sol·licitud de l'ajut.
Habitatges i allotjaments col·lectius que es poden qualificar
Pressupost protegible i quantia del préstec
El pressupost protegible, a l'efecte del càlcul de la bonificació d'interessos, està constituït pel cost total d'execució dels habitatges o allotjaments, incloent els impostos i taxes repercutibles a aquests habitatges o allotjaments i els honoraris corresponents (exclòs el sòl i els locals).
La quantia màxima és de 100.000€ per cada habitatge de la promoció finançada i de 57.000 euros per cada allotjament.
L'import de la subvenció s'especificarà en la corresponent resolució d'atorgament d'ajuts.
El tipus d'interès del préstec és el 4,25 fix i sobre aquest tipus d'interès s'aplicarà una bonificació del 2,25 % dels interessos.
El termini d'amortització és de 25 anys, amb la possibilitat d'un període de carència d'amortització de capital de fins a 2 anys, inclosos en aquest termini.
Hipoteca sobre la construcció per part dels promotors, penyora dels drets de crèdit derivats dels contractes de lloguer i totes aquelles considerades suficients a criteri de l'ICF.
Un cop qualificat provisionalment els HPO, el promotor no pot adjudicar directament els habitatges destinats a lloguer, encara que els adjudicataris estiguin inscrits en el Registre de Sol·licitants d'Habitatge amb Protecció Oficial.
Per fer l'adjudicació dels habitatges protegits qualificats per a destinar a lloguer, el promotor ha de notificar a l'AHC la intenció d'adjudicar els habitatges o allotjaments i les adjudicacions s'han de dur a terme per ordre d'antiguitat d'inscripció en el registre.
Condicions dels llogaters o cessionaris
Els adjudicataris d'aquests habitatges han de:
Contractes de lloguer o cessió d'ús
No existeix un model oficial, però tots els contractes han de contenir com a mínim les següent clàusules d'inclusió obligatòria:
Visat dels documents de lloguer o cessió d'ús
El visat és l'acte administratiu pel qual es comprova que els contractes de lloguer o cessió d'ús dels HPO s'ajusten a la legalitat.
Tots els contractes de lloguer o cessió d'ús relatius a habitatges protegits s'han de dur a visar a l'Agència durant tota la vigència del règim de protecció oficial.
Les sol·licituds de préstec s'han de presentar i formalitzar telemàticament al web de l' ICF ( www.icf.cat ) abans de sol·licitar la qualificació provisional de protecció oficial a l'AHC.
La sol·licitud de qualificació provisional s'ha de fer amb el model normalitzat per l'AHC i es presentarà acompanyada de la corresponent documentació.
Els òrgans competents de l'AHC notificaran al promotor l'atorgament de la qualificació provisional en el termini de 30 dies hàbils des de la seva presentació, sempre que s'hagi presentat la documentació necessària.
A la resolució de qualificació provisional constarà:
Un cop atorgada la qualificació provisional s'iniciaran els tràmits de valoració de l'atorgament de l'ajut mitjançant l'elaboració del corresponent informe d'elegibilitat del projecte.
A l'informe d'elegibilitat, si és favorable, es farà constar l'import màxim del préstec que se li pot concedir subjecte a l'aprovació per part de l'ICF.
En aquest cas, l'AHC enviarà a l'ICF un certificat on s'indiqui que el Registre de Sol·licitants d'Habitatge amb Protecció Oficial disposa d'un nombre d'inscrits suficient per cobrir el 50% dels habitatges projectats.
Finalment l'ICF dictaminarà l'aprovació o la denegació i establirà les condicions financeres de l'operació.
En el supòsit que l'operació sigui aprovada per l'ICF, l'òrgan competent de l'AHC emetrà la corresponent resolució de concessió de l'ajut que es notificarà als interessats i a l'ICF en un termini màxim d'un mes a comptar des de l'endemà de la comunicació de viabilitat o inviabilitat de l'operació per part de l'ICF.
A partir de la resolució de concessió de l'ajut l'ICF s'encarregarà de la instrumentalització de l'operació de préstec i de la seva gestió.
La resolució d'ajuts exhaureix la via administrativa i contra aquest resolució es pot interposar recurs potestatiu de reposició davant la persona titular de la presidència de l'AHC, en el termini d'un mes, comptat a partir de l'endemà de la notificació, d'acord amb l'article 77 de la Llei 26/2010, de 3 d'agost i els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu, d'acord amb la Llei 29/1998, de 13 de juliol, reguladora de la jurisdicció contencionsa administrativa, en el termini de dos mesos, comptats a partir de l'endemà de la notificació.